Izvor: Ilustracija, N1

Novinarka Iva Anzulović u utorak iza podneva bacila je kantu punu izmeta pred ulaz u Banske dvore na Markovu trgu.

Pritom je nosila majicu sa slikom pokojnog vukovarskog novinara Siniše Glavaševića i natpisom "Optužujem vas, gospodo".

Odmah joj je pristupio policajac, koji je od nje zatražio i dobio osobnu iskaznicu, te je odveo u Vladinu zgradu. Nedugo potom odvedena je u obližnju policijsku postaju.

Izvor: N1

Novinarka Anzulović sličan je "performans" veći izvela 8. kolovoza, kada je kantu psećeg izmeta izlila pred ulazom zgrade DORH-a u Gajevoj ulici, zbog čega je zaradila prekršajnu prijavu.

Na taj način, kako je najavila na svom facebooku, izražava nezadovoljstvo zbog izostanka borbe protiv kriminala i korupcije u Hrvatskoj, a povod je presuda u arbitražnom sporu pred Međunarodnim centrom za rješavanje sporova (ICSID) u Washingtonu, koji je Hrvatska izgubila od tužitelja Gjure Gavrilovića.

"Zalit ću izmetom ponaosob svakoga tko je u objavama novinara bio argumentirano dokazan kao kriminalac. Od danas, nitko kome je novinar dokazao kriminal neće se osjećati sigurnim na javnoj površini, kao niti institucije, jer nikada neće znati kada ću, gdje i na koji način gađati izmetom", napisala je Anzulović u objavi na Facebooku.



N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.